***АПРИЛ 2019. ГОДИНЕ***

**30.03.2019. год.**

35. Републичко такмичење ученика из области пољопривредне производње одржано је 29. и 30.03.2019. године.

Организатори такмичења били су:

•       Министарство просвете, науке и технолошког развоја Републике Србије

•       Удружење школа за подручје рада пољопривреда, производња и прерада хране  
•       Средња пољопривредно-прехрамбена школа Сомбор.

ОБРАЗОВНИ ПРОФИЛ: Пољопривредни техничар

Радни задатак: Резидба јабуке на зрело – 2 стабла

Сорта: Вилијамс прајд (Williams pride)

Подлога: М26

Растојање: 4  ͯ  1,5 м

Узгојни облик: Вретенаст жбун

Старост засада: 6 година

Представник ПШ "Шуматовац" био је ученик 4-1 Младен Ристић.  
Ментор: Јасница Јовановић, наставник пољопривредне групе предмета.

**06.04.2019. год.**

20. Републичко такмичење ученика пољопривредних школа из области ветеринарске медицине  одржано је од 04. до 06. априла 2019. године.

Организатори такмичења били су:

•       Министарство просвете , науке и техниолошког развоја републике Србије

•       Удружење школа за подручје рада пољопривреда, производња и прерада хране

•       Текстилно-технолошка и пољопривредна школа „Деспот Ђурађ„

Предсатавник ПШ „Шуматовац“ на такмичењу био је ученик четвртог разреда образовног профила Ветеринарски техничар Милош Стојановић, а његов ментор доктор ветеринарске недицине Марко Милојковић.

У КОНКУРЕНЦИЈИ 21 ШКОЛЕ МИЛОШ СТОЈАНОВИЋ ОСВОЈИО ЈЕ 6. МЕСТО.

**06.04.2019. год.**

XIX Републичко такмичење ученика из области производње и прераде хране, за образовне профиле месар, пекар и прехрамбени техничар, одржано је од 04. до 06. априла 2019.

Организатори такмичења били су:

•       Министарство просвете, науке и технолошког развоја Републике Србије

• Удружење средњих школа у подручју рада пољопривреда, производња и   
прерада хране

•       Пољопривредна школа Лесковац

Нашу школу у области месарства представљао је ученик Николић Милан 3-3, са ментором Весном Живадиновић, наставником прехрамбене групе предмета.

**13.04.2019. год.**

Републичко такмичење ученика средњих школа у подручју рада пољопривреда, производња и прерада хране из МАТЕМАТИКЕ одржано је 12. и   
13.04.2019. године.

Организатори такмичења били су:

•       Министарство просвете, науке и технолошког развоја Републике Србије

•       Удружење школа за подручје рада пољопривреда, производња и прерада хране

•       Средња пољопривредно-шумарска школа Сурдулица

Такмичење је реализовано према Правилнику о такмичењу ученика средњих стручних школа Републике Србије у подручју рада пољопривреда, производња и прерада хране. Представници ПШ "Шуматовац" били су: Стефан Радојевић, 1. разред - 5. местоСања Јеремић, 2. разред - 10. место Марта Марјановић, 3. разред - 3. место

Ментор ученицима била је наставник математике Дивна Благојевић. Ученици су екипно освојили 5. место.

**09.04.2019. год.**

У уторак 09. априла у Пољопривредној школи „Соња Маринковић“ у Пожаревцу одржан је округли сто за директоре и секретаре пољопривредних школа на тему Регистрација ученичких задруга. Закон о основама система образовања и васпитања прописује да школа може да оснује ученичку задругу у циљу развијања ваннаставних активности и предузетничког духа ученика. Рад ученичке задруге уређује се посебним законом.

**16.04.2019. год.**

02.04, 12.04. и 16.04.2019. представници Пољопривредне саветодавне стручне службе Ниш одржали су предавања за ученике и наставнике пољопривредне струке. Предавачи су били саветодавци ПССС Ниш: Сузана Рашић, Гордана Цветковић, Тања Живковић, Саша Станковић и Иван Рангелов. Теме предавања су биле:

1. Поправка физичких и хемијских особина земљишта

2. Прогнозно-извештајна служба у воћарству и виноградарству

3. Заштита шљиве

4. Технологија производње шљиве

5. Утицај агротехничких мера на производњу кукуруза

6. Заштита кукуруза



**15.04.2019. год.**

У оквиру професионалне оријентације у понедељак 15. априла завршних разреда посетили су Националну службу за запошљавање у Алексинцу. Под руководством наставника Милетић Виолете, координатора Тима за каријерно вођење и саветовање, ученици су имали прилику да се упознају са радом службе, као и да се информишу о занимањима која су тражена на тржишту рада и за која су привредници заинтересовани. Ове информације значајно ће утицати на професионалну оријентацију ученика приликом предстојећег уписа на факултете и високе школе.

**16.04.2019. год.**

У уторак 16.04.2019. године, наставници Весна Живадиновић и Милан Анастасов, одржали су радионицу за ученике 1-3 одељења, на комбинованом огледном часу историје и часа одељењског старешине на тему Контрола беса - човече, не љути се.

**19.04.2019. год.**

Рукометна екипа ПШ "Шуматовац" са тренером Мирелом Стојановић, наставником физичког васпитања, освојила је 2. место на општинском такмичењу


**24.04.2019. год.**

У среду 24. априла, је одељење I-3, у оквиру предмета Исхрана људи, подржало акцију под називом ,,Стаза здравља", у организацији неформалне групе грађана из Алексинца, под руководством др Миљане Милутиновић и покровитељством фондације ,,Владе Дивац", уз суорганизацију спортско рекреативног центра ,,СРЦЕ" Алексинац. Ученици су након 6 минута брзог хода мерили своје кондиционо стање и индекс телесне масе.



**26.04.2019. год.**

ЕУРОПЕА РУМУНИЈА организовала је Генералну скупштину и међународну конференцију на тему Будућност образовања у зеленом сектору, у периоду од 23. до 26. априла 2019. године, у граду Клуж. Састанак је био прилика за успостављање нових познанстава и контаката са представницима земаља ЕУ и укључивање у Ерасмус + пројекте. Част је била представљати пољопривредно образовање у Србији, уз размену искустава у вези образовања у зеленом сектору у ЕУ. У оквиру сусрета, посетили смо и Универзитет за пољопривреду и ветерину у Клужу.



**26.04.2019. год.**

Од петка 26. априла до понедељка 06. маја, према календару МПНТР образовно-васпитног рада средњих школа за шк. 2018/19. годину, је пролећни распуст за ученике.